Ilmoitamme untuvan ja pienten höyhenten suhteen täytteessä merkinnöillä 90/10, 60/40 ja 30/70. Ensimmäinen luku ilmoittaa untuvan ja jälkimmäinen pienen höyhenen prosentuaalisen paino-osuuden täytteestä. 90/10 1000 g merkintä tarkoittaa, että täytteessä on 900 g untuvaa ja 100 g pientä untuvaista höyhentä.Standardien mukaisesti oikeasta untuvatuotteesta voidaan puhua, kun täytteestä vähintään 60 prosenttia on untuvaa. Vähemmän kuin 60 prosenttia untuvaa sisältäviä tuotteita kutsutaan höyhentuotteiksi. Valitettavasti usein näkee markkinoilla toimijoita, joilla nämä prosenttiosuudet ovat kääntyneet ”ylösalaisin” ja höyhentuotteista on harhaanjohtavasti tullut untuvatuotteita. Meillä 30 prosenttia untuvaa ja 70 prosenttia pientä höyhentä sisältävät tuotteet merkitään untuva-höyhentuotteiksi.Lähtökohtaisesti voidaan sanoa, että mitä korkeampi on untuvaprosentti, sitä ilmavampi, kestävämpi ja kevyempi untuvatäyte on. Kannattaa kuitenkin olla tarkkana tyyny- ja peitto-ostoksilla, sillä pelkkä korkea untuvaprosentti ei missään tapauksessa takaa täytteen huippulaatua tai puhtautta.